Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 402/13/7713	Vranov nad Topľou, 15.10.2014
EEČ : 2-61-136-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 10.9.2013, spisová značka Pv 402/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
     Obvinená skutok spáchala na tom skutkovom základe, že v dobe od 17.09.2012 do 19.03.2013 vo svojom byte č. 17 nachádzajúcom sa v obytnom bloku XXXXX neoprávnene odoberala alektrickú energiu ktorej odber podlieha spoplatneniu na základe osobitného predpisu a to po tom, čo si neodborným zásahom v elektromerovom rozvádzači na chodbe bytového domu zapojila jeden koniec vodiča od hlavného ističa na vedenie distribučnej siete nízkeho napätia a druhý koniec vodiča napojila do elektroinštalácie svojho bytu č. 17 bez merania a istenia, kde následným používaním elektrospotrebičov  neoprávnene odoberala elektrickú energiu, čo bolo zistené dňa 19.03.2013, čím týmto konaním spoločnosti XXXXX spôsobila škodu podľa znaleckého posudku vo výške 228,70 .- €. 

Uznesením prokurátora Okresnej prokuratúry Vranov nad Topľou zo dňa 10.9.2013, spisová značka Pv 402/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením sp. zn. Pv 402/13/7713-6 zo dňa 10.09.2013, prokurátora Okresnej prokuratúry Vranov nad Topľou, bolo podľa § 216 ods. 1 Trestného poriadku, podmienečne zastavené trestné stíhanie obvinenej XXXXX, nar. XXXXX vo Vranove nad Topľou,  XXXXX vykonávané pre prečin krádeže podľa § 212 ods. 2, písm. e) Trestného zákona, ktorého sa táto dopustila na tom skutkovom základe, že v dobe od 17.09.2012 do 19.03.2013, vo svojom byte č. 17 nachádzajúcom sa  v obytnom bloku XXXXX neoprávnene odoberala elektrickú energiu, ktorej odber podlieha spoplatneniu podľa osobitného predpisu a to po tom, čo si neodborným zásahom v elektromerovom rozvádzači na chodbe bytového domu zapojila jeden koniec vodiča od hlavného ističa na vedenie distribučnej siete nízkeho napätia a druhý koniec vodiča napojila do elektroinštalácie svojho bytu bez merania a istenia, kde následným používaním elektrospotrebičov neoprávnene odoberala elektrickú energiu, čo bolo zistené dňa 19.03.2013, čím týmto konaním spoločnosti XXXXX spôsobila škodu podľa znaleckého posudku vo výške 228,70.- €.

Vyššie uvedená skúšobná doba u obvinenej uplynula dňa 24.09.2014.

		V rámci zisťovania, či boli resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal na obvinenú správy o jej povesti počas trvania skúšobnej  doby a to  z miesta jeho trvalého  bydliska,  XXXXX  Okrem toho zabezpečil aj aktuálny odpis z registra trestov. Z takto  získaných informácií a údajov zistil, že obvinená počas  skúšobnej doby viedla  riadny život, nedopustila sa žiadneho priestupku a nie je známy ani prípad porušenia občianskeho spolužitia z jej strany. Rovnako zo správ XXXXX vyplýva, že obvinená XXXXX počas skúšobnej doby nemá žiadne záznamy zo šetrenia pre spáchanie priestupku a nevedie sa voči nej ani žiadne trestné konanie, pričom aj podľa aktuálneho odpisu z registra trestov nemá záznamy potvrdzujúce existenciu takýchto konaní voči nemu počas skúšobnej doby. 

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor